Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: II. A 149/1997. (IX. 10.) Korm. rendelet alapjaiban megváltoztatta az örökbefogadni szándékozók nyilvántartásba vételének rendjét. Jelentkezniük kell a Gyermekvédelmi Szakszolgálatnál, és örökbefogadásra alkalmasságukkal kapcsolatban a gyámhivatal határozatban dönt. Az örökbefogadó szülők
Paragraph Index: 320

(1) bekezdésében megszabott maximum 8 órás időtartamot. Ez utóbbi jogszabály 37. § (2) bekezdése szerint azonban az előállítás akkor is mellőzhető, ha az igazoltatott személy személyazonossága más, egyszerűbb módon tisztázható. A szóban forgó igazoltatásra a XII., Böszörményi út 3. számú ház előtt került sor, a panaszos pedig a közeli házban lakott. A lakásában lévő iratai alapján az igazoltatásnak eleget tudott volna tenni. Ezért személyazonossága — az előállítás mint kényszerintézkedés helyett — az utóbb említett egyszerűbb, méltányosabb módon is tisztázható lett volna. Erre tekintettel sérült a panaszos jogbiztonsághoz való alkotmányos joga. Az állampolgári jogok országgyűlési biztosa alkotmányos joggal kapcsolatos visszásságot állapított meg amiatt is, hogy a panaszos 1997. október 9-én kelt fellebbezéséről a Budapesti Rendőr-főkapitányság csak 1997. december 12-én kelt határozatában döntött. A rendőrségről szóló törvény 93. § (2)—(3) bekezdésében foglaltak szerint ugyanis a rendőri szerv vezetője a panaszról a beérkezéstől számított 8 napon belül indokolt határozattal dönt. A határozat ellen pedig a közléstől számított 8 napon belül fellebbezésnek van helye, melyet a felettes szerv ugyancsak 8 napon belül indokolt határozatban köteles elbírálni. A panaszos tehát a jogszabályban előírtat többszörösen meghaladó későbbi időben szerzett tudomást fellebbezése elbírálásáról, ami ellententmond a jogbiztonság követelményének. Az állampolgári jogok országgyűlési biztosa a feltárt alkotmányos visszásságok orvoslása érdekében ajánlással élt az országos rendőrfőkapitányhoz. Kérte, hogy utasítás adási jogkörében intézkedjen az igazoltatásoknak törvényi keretek közötti, körültekintőbben történő foganatosításáról, továbbá az államigazgatási eljárás keretében bejelentett jogorvoslatoknak a törvény által megszabott határidőn belül való elbírálásáról. Az országos rendőrfőkapitány az ajánlással egyetértett, valamennyi indítványt teljesítette. OBH 10003/1997. I. Nincs helye országgyűlési biztosi vizsgálatnak, ha a beadványt tevő nem meríti ki a rendelkezésére álló jogorvoslati eszközöket. II. A szakértői véleményekre alapozott döntést az országgyűlési biztosok nem vizsgálhatják felül. Ha ezek elfogadása során nem merül fel a mérlegelési jogkör korlátainak átlépése, akkor az Alkotmány 57. § (1) bekezdésében biztosított tisztességes eljáráshoz való joggal összefüggésben nem állapítható meg visszásság. III. A törvényben előírt indokolási kötelezettség megsértése akkor is visszásságot okoz az Alkotmány 54. § (1) bekezdésében biztosított emberi méltósághoz való jogból fakadó kegyeleti joggal összefüggésben, ha a mulasztás a határozatot nem teszi megalapozatlanná. Ha az indokolás hiányosságát a másdfokú határozat az erre irányuló fellebbezés ellenére sem pótolja, az Alkotmány

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes